text: [{"text_idx": "#000002", "text": "Qorannooon kun xiinxala akkaatummaa weedduu jaalalaa Oromoo Maccaarratti xiyyeeffata. Qorannoon akkaatummaa ogafaan Oromoo xiyyeeffannoo bal\u2019aa dhabuun barruu kanaaf ka\u2019umsa yoo ta\u2019u, qorannichi qaawwa gama kanaan jiru guutuuf kan gaggeeffamedha. Haaluma kanaan, akkaataa weelluu jaalalaa sadarkaalee dhaamsagaa, caas-himaafi xiinhiikaatti mul\u2019atan dayeessa akkaatummaa hordofuun mala akkamtaatti fayyadamuun xiinxalli gaggeeffameera. Adeemsa kana keessatti afeewwan akkaatummaa mul\u2019isan ragaalee funaanaman keessaa maddisiisuun dhimma itti bahamaniiru. Bu\u2019uuruma kanaan, akkaataan raawwiifi fayyadamni afaanii weelluu jaalalaa akkaatummaa kan gonfachiise ta\u2019uun adda baheera. Raawwiin weelluu jaalalaa gareefi dhuunfaan kan dhihaatu ta\u2019ee, sochiiwwaan qaamaa kanneen akka kunkummee, geelloo, shubbisaa, oltumeefi gadtumeen; geengoo naanna\u2019uun ykn fuula walitti galagalchuun morma bitaafi mirgaa walbira dabarsaa haala hawwannaa qabuun dhihaata. Kunis meeshaalee muuziqaa kanneen akka dibbeefi kabaroo akkasumas ulullee, kiraafi ximboon dabaalamuun ykn meeshaalee muuziqaan ala kan dhihaatu ta\u2019ee, ergaafi hawwannaa weelluu jechootaan ibsamaniif humna kan dabalu ta\u2019uun bira gahameera. Gama fayyadama afaaniin xiinxalli gaggeeffame sadarkaalee gara garaatti mul\u2019istootni akkaatummaa jiraachuu agarsiisa. Bu\u2019uuruma kanaan, dhaamsagoonni (dubbifamaafi dubbachiiftuun) jalqabaa, gidduufi xumura jechootaa irratti irra-deddeebi\u2019amuun bifa hawwataa ta\u2019een ergaa dabarsuuf tajaajilarra akka oolfaman beekameera. Sirni bilbila sagalee hedduminaan qindoomina walfakkaatoo \u2018ABAB\u2019 kan hordofuufi darbee darbee bifa sududa qabuun \u2018AAAA\u2019 kan mul\u2019atu ta\u2019uunis adda baheera. Sadarkaa caas-himaatti qindaa\u2019inni gaaleewwaanii kan walgitaniifi bal\u2019inaan kallattii walfakkii, irra-deddeebbiifi walfaallaan dhihaataniiru. Qaacceessa gama xiinhiikaan adeemsifameen immoo jechoonni yookiin gaaleewwaan kallattii hiika sirriifi jechamootaan kan dhihaatan ta\u2019ee, keessumaa teekinikoonni kanneen akka nameessaa, bakkee, iddoosaa, habalakaa, fakkeefi arbeessuun bal\u2019inaan keessatti mul\u2019achuu qoranichi nimirkaneessa. Kanaafuu, xiinxala gaggeeffamerratti hundaa\u2019uun weelluun jaalalaa Oromoo Maccaa akkaatummaa bifa lamaan dabaalamuun ergaa kan dabarsu ta\u2019uu adda baheera. Argannoo qorannichaa irratti hundaa\u2019uunis xiixalli akkaatummaa gooroo afwalaloo Oromoo biroo irratti yoo gaggeeffame dhimma akkaatummaa bu\u2019uuraan hubachiisuun akka danda\u2019amu qorannichi ni akeeka."}, {"text_idx": "#000005", "text": "Submision and Resignation LettersAbout the JournalGuide to ReviewersJournal policyMake new submission now\nIOS partners with departments, centers, institutes, and student groups across Jimma University and in the country and across the globe to reach new audiences and facilitate an exchange of knowledge about Oromos gadaa systems, history and culture nationally and internationally. Read more about IOS here"}, {"text_idx": "#000007", "text": "IOS partners with departments, centers, institutes, and student groups across Jimma University and in the country and across the globe to reach new audiences and facilitate an exchange of knowledge about Oromos gadaa systems, history and culture nationally and internationally. Read more about IOS here"}]